smcproject/ml-wiki-sentences huggingface dataset:
ഗ്രഹണ സമയത്ത് ഉപഛായയുടെ ശീർഷം ചന്ദ്രനിലും പാദം ഭൂമിയിലും ആയിരിക്കും.
ഉപഛായ പ്രദേശത്തുനിന്നും നിരീക്ഷിക്കുന്ന ഒരാൾക്ക് ഭാഗീകമായ ഗ്രഹണം നിരീക്ഷിക്കാൻ കഴിയും.
മറ്റൊരു നിർവ്വചനപ്രകാരം പ്രകാശം പൂർണ്ണമായോ ഭാഗീകമായോ മറക്കപ്പെടുന്ന എല്ലാ പ്രദേശങ്ങളേയും ഉപഛായ എന്നു പറയാം.
ഈ നിർവ്വചനം അനുസരിച്ച് പ്രഛായയും ഉപഛായയുടെ ഒരു ഭാഗമാണ് അഥവാ ഉപഛായയിലാണ് പ്രഛായ രൂപപ്പെടുന്നത്.
എതിർഛായ
പ്രഛായ അവസാനിക്കുന്നിടത്തുനിന്നും ആരംഭിക്കുന്നതും പ്രഛായയുടെ വിപരീത ദിശയിലുള്ളതുമായ കോണീയ നിഴൽ പ്രദേശമാണ് എതിർഛായ.
എതിർഛായയിൽ നിന്നും നോക്കുന്നയാൾക്ക് പ്രകാശത്രോതസ്സിന്റെ ഉള്ളിയാലാണ് അതിനെ മറയ്ക്കുന്ന അതാര്യവസ്തു കാണപ്പെടുക.
ഭൂമിയുടെ എതിർഛായയിലൂടെ ചന്ദ്രൻ കടന്നുപോകാനിടവന്നാൽ ഒരു വലയഗ്രഹണമാകും സംഭവിക്കുക.
പ്രജ
രാജഭരണ നിലനിൽക്കുന്നയിടങ്ങളിൽ രാജാവിനാൽ/രാജ്ഞിയാൽ ഭരിക്കപ്പെടുന്ന ജനങ്ങളാണ് പ്രജകൾ.
ഭരണാധികാരികൾക്കാണ് ഇവിടെ പ്രാമുഖ്യം ഉള്ളത്.
ഭരണത്തിൽ ഇടപെടാൻ പ്രജയ്ക്ക് അവകാശമില്ല.
രാജ്ഞി/രാജാവ് നിശ്ചയിക്കുന്ന നിയങ്ങൾക്കനുസരിച്ച് പ്രജകൾ ജീവിച്ചുപോരേണ്ടതാണ്.
ജനാധിപത്യവ്യവസ്ഥ വന്നതോടെയാണ് പ്രജ എന്ന ആശയത്തിൽ നിന്നും മാറി പൗരൻ എന്ന സ്വാതന്ത്ര്യത്തിലേക്ക് ഓരോ വ്യക്തിയും ഉണർന്നത്.
ജനാധിപത്യവ്യവസ്ഥയിൽ പൗരർക്കാണ് അധികാരം.
പ്രജക്ത പോട്‌നിസ് ഇംഗ്ലീഷ് വിലാസം https://ml.wikipedia.org/wiki/Prajakta_Potnis
മുംബൈ സ്വദേശിയായ ചിത്രകാരിയും ഫോട്ടോഗ്രാഫറും പ്രതിഷ്ഠാപന കലാകാരിയുമാണ് പ്രജക്ത പോട്‌നിസ് .
മുംബൈ, താനെയിൽ ജനിച്ചു.
ജെ.ജെ. സ്കൂൾ ഓഫ് ആർട്സിൽ നിന്ന് ഫൈൻ ആർട്സിൽ ബിരുദവും ബിരുദാനന്ദര ബിരുദവും നേടി.
2014ൽ ബെർലിനിലെ കുൺസ്റ്റ്‌ലർഹോസ് ബതാനിയൻ ഗ്യാലറിയിൽ ഒമ്പതുമാസത്തെ റസിഡൻസിയായി പ്രവർത്തിച്ചു.
കൊച്ചി മുസിരിസ് ബിനാലെ 2014 ൽ പങ്കാളിയായിരുന്നു.
കൊച്ചി മുസിരിസ് ബിനാലെ 2014
കൊച്ചി-മുസിരിസ് ബിനാലെയുടെ ഭാഗമായി പെപ്പർ ഹൗസിൽ അവരുടെ 'കിച്ചൻ ഡിബേറ്റ്' എന്ന കലാവിന്യാസം  പ്രദർശിപ്പിച്ചിരുന്നു.
ശീതസമര കാലഘട്ടത്തിന്റെ പ്രധാന അധ്യായങ്ങളിലൊന്നായി മാറിയ മുതലാളിത്തവും കമ്യൂണിസവുമായി ബന്ധപ്പെട്ട പ്രശസ്തിയാർജിച്ച 'അടുക്കള ചർച്ച'യിൽ നിന്നാണ് പ്രജക്ത തന്റെ സൃഷ്ടിയുടെ പേര് സ്വീകരിച്ചത്.
ഒരു ഡിജിറ്റൽ വീഡിയോയും രണ്ട് സ്ലൈഡ് പ്രൊജക്ഷനുകളും പരമ്പരാഗത അടുക്കള ഉപകരണങ്ങളുടെ ഫോസിൽ പോലെയുള്ള രൂപങ്ങൾ കൊത്തിയ ചെങ്കൽ കട്ടകളും അടങ്ങുന്നതാണ് പ്രജക്തയുടെ വിന്യാസം.
പ്രവർത്തിച്ചുകൊണ്ടിരിക്കുന്ന വാഷിംഗ് മെഷീനിന്റെയും മിക്‌സർ ഗ്രൈൻഡറിന്റെയും ഫോട്ടോഗ്രാഫുകളാണ് സ്ലൈഡ് പ്രൊജക്ടറുകളിൽ കാണിക്കുന്നത്.
അണുവിമുക്തവും താപനില നിയന്ത്രിച്ചിട്ടുള്ളതുമായ ഒരു റഫ്രിജറേറ്ററിന്റെ ഉൾഭാഗത്ത് ചിത്രീകരിച്ചതാണ് വിന്യാസത്തിലുള്ള ഒറ്റചാനൽ വീഡിയോ.
അമിതവലിപ്പത്തിലുള്ള ഒരു കോളിഫ്‌ളവർ, ആണവയുദ്ധത്തിന്റെ അടയാളമായ 'മഷ്‌റൂം ക്ലൗ'ഡിനെയാണ് ഓർമിപ്പിക്കുന്നത്.
മഹാരാഷ്ട്രയുടെ പടിഞ്ഞാറൻ മേഖലകളിൽ കാണപ്പെടുന്ന ചെങ്കല്ലുകൾ ഉപയോഗിച്ചുണ്ടാക്കിയിട്ടുള്ള സ്ഥലാധിഷ്ഠിത വിന്യാസം പെപ്പർ ഹൗസിനുള്ളിലെ ചുടുകട്ടകൊണ്ടുള്ള ഘടനയെയാണ് പ്രതിനിധാനം ചെയ്യുന്നത്.
അടുക്കള ഉപകരണങ്ങളുടെ ഫോസിൽ രൂപമെന്ന ആശയം രൂപീകരിക്കാനുതകുന്ന ദൈനംദിനോപകരണങ്ങളാണ് ഇതിൽ പതിച്ചിരിക്കുന്നത്.
പുരസ്കാരങ്ങൾ യംഗ് ആർടിസ്റ്റ് സ്കോളർഷിപ്പ് ഇൻലാക്സ് ഫൈൻ ആർട്സ് അവാർഡ് അവലംബം ↑ {{ cite book }} : | access-date= requires | url= ( help )
പ്രചേതസ്
പൃഥി മഹാരാജാവിന്റെ മകനായ പ്രാചീന ബർഹിസിന്റെ 10 പുത്രന്മാർ ആണ് പ്രചെതസുകൾ.10000 വർഷം വിഷ്ണുവിനെ സമുദ്രത്തിന്റെ അടിയിൽ നിന്ന് കൊണ്ട് തപസ്സ് ചെയ്ത പ്രചെതസ് ,അന്ത്യത്തിൽ രാജ്യഭാരം ഏറ്റെടുത്ത് മടങ്ങി പോയി.
വൃക്ഷങ്ങൾ നിറഞ്ഞു കവിഞ്ഞ് ഭൂമി ബുദ്ധിമുട്ടിയ സമയത്ത് ഇവർ മനുഷ്യ നന്മക്കായി മരങ്ങൾ ഭസ്മം ആകാൻ തുടങ്ങി.
ഇത് ബ്രഹ്മാവ് തടയുകയും പിന്നീട് കണ്ടൂ മഹർഷിയുടെ പരിശുദ്ധ പുത്രിയും വൃക്ഷങ്ങളാൽ പരിപാലിക്കപെട്ടവളും ആയ മരീഷ/വർഷിയെ അവർക്ക് പൊതു പത്നി ആയി നൽകുകയും ചെയ്തു.
ഇവരുടെ മനസംയോഗത്തിൽ പിറന്ന പുത്രനാണ് ദക്ഷപ്രജാപതി .
(ഭാഗവത പ്രകാരം).
പ്രജ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Praja
ജോഷിയുടെ സംവിധാനത്തിൽ മോഹൻലാൽ , ബിജു മേനോൻ , മനോജ്‌ കെ. ജയൻ , ഐശ്വര്യ എന്നിവർ പ്രധാനവേഷങ്ങളിൽ അഭിനയിച്ച് 2001-ൽ പുറത്തിറങ്ങിയ ഒരു മലയാളചലച്ചിത്രമാണ് പ്രജ .
മുഖ്യധാരയുടെ ബാനറിൽ കെ. മോഹനൻ നിർമ്മിച്ച ഈ ചിത്രം സ്വർഗ്ഗചിത്ര ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവ നിർവ്വഹിച്ചത് രഞ്ജി പണിക്കർ ആണ്.
സക്കീർ അലി ഹുസൈൻ ഐശ്വര്യ ...
എ.എസ്.പി മായ മേരി കുര്യൻ ബിജു മേനോൻ ...
അർജ്ജുൻ മനോജ്‌ കെ. ജയൻ ...
എസ്.പി.ഡേവിഡ് എബ്രഹാം കൊച്ചിൻ ഹനീഫ ...
ഹമീദ് മേത്തർ പ്ലാവുലക്കണ്ടി/മലയാളീസ് ബാബു നമ്പൂതിരി ...
രാമവർമ്മ തിരുമൽപ്പാട് എൻ.എഫ്. വർഗ്ഗീസ് ...
ആഭ്യന്തരമന്ത്രി ളാഹയിൽ വക്കച്ചൻ വിജയരാഘവൻ ...
ദേവദേവൻ നമ്പ്യാർ ഷമ്മി തിലകൻ ...
ബലരാമൻ സംഗീതം
ഗിരീഷ് പുത്തഞ്ചേരി , എം.ഡി. രാജേന്ദ്രൻ , എം.പി. മുരളീധരൻ എന്നിവർ എഴുതിയ ഗാനങ്ങൾക്ക് സംഗീതം പകർന്നത് എം.ജി. രാധാകൃഷ്ണൻ ആണ്.
ഗാനങ്ങൾ യെ സിന്ദഗി – എം.ജി. ശ്രീകുമാർ , സുജാത മോഹൻ ചന്ദനമണി – എം.ജി. ശ്രീകുമാർ അല്ലികളിൽ അഴകലയോ – എം.ജി. ശ്രീകുമാർ അകലെയാണെങ്കിലും – എം.ജി. ശ്രീകുമാർ രാഗ തെന്നലേ – പി. ജയചന്ദ്രൻ ആജ – മോഹൻലാൽ , വസുന്ധര ദാസ് അല്ലികളിൽ – എം.ജി. ശ്രീകുമാർ , സുജാത മോഹൻ യെ സിന്ദഗീ – സുജാത മോഹൻ അണിയറ പ്രവർത്തകർ ഛായാഗ്രഹണം: സഞ്ജീവ് ശങ്കർ ചിത്രസം‌യോജനം: കെ. ശങ്കുണ്ണി , പി.സി. മോഹനൻ കല: ബോബൻ ചമയം: പാണ്ഡ്യൻ , സലീം വസ്ത്രാലങ്കാരം: പളനി , മുരളി നൃത്തം: രാജു സുന്ദരം , പ്രസന്നൻ സംഘട്ടനം: എ.ആർ. പാഷ , വിക്രം ധർമ്മ , ഹരീഷ് ഷെട്ടി ലാബ്: പ്രസാദ് കളർ ലാബ് നിശ്ചല ഛായാഗ്രഹണം: രാജേഷ് ശബ്ദലേഖനം: ആർ. രമേഷ് വാർത്താപ്രചരണം: വാഴൂർ ജോസ് നിർമ്മാണ നിർവ്വഹണം: സേതു അടൂർ റീ റെക്കോർഡിങ്ങ്: ലക്ഷ്മി നാരായണൻ ലെയ്‌സൻ: കെ. മനോഹരൻ പുറത്തേക്കുള്ള കണ്ണികൾ പ്രജ ഇന്റർനെറ്റ് മൂവി ഡാറ്റാബേസിൽ പ്രജ – മലയാളസംഗീതം.
പ്രജനകവ്യാകരണം ഇംഗ്ലീഷ് വിലാസം https://ml.wikipedia.org/wiki/Generative_grammar
വാക്യഘടനയുടെ (Syntax) പഠനത്തിൽ സൈദ്ധാന്തികഭാഷാശാസ്ത്രം പിന്തുടരുന്ന ഒരു സമീപനമാണ് പ്രജനകവ്യാകരണം .
( ഇംഗ്ലീഷ് : Generative grammar) വാക്കുകൾ എങ്ങനെ കൂട്ടിച്ചേർത്താലാണ് വ്യാകരണപരമായി ശരിയായ വാക്യങ്ങൾ ഉണ്ടാവുകയെന്ന് പ്രവചിക്കാൻ സഹായിക്കുന്ന ഒരു പറ്റം നിയമങ്ങൾ രൂപപ്പെടുത്താനാണ് പ്രജനകവ്യാകരണം ശ്രമിക്കുന്നത്.
വാക്യങ്ങളുടെ ആന്തരഘടനയിൽ നിന്ന് സന്ദർഭാനുസരണം ഭാഷാനിയമങ്ങൾ ഉരുത്തിരിച്ചെടുടുക്കുന്ന പ്രക്രിയയാണ് ഇതെന്നു പറയാം.
മനുഷ്യർക്കെല്ലാം ജന്മസിദ്ധമായ ഭാഷാവൈഭവം ഉണ്ടെന്നും, ഈ വൈഭവത്തിന്റെ സ്വഭാവത്തെ ആശ്രയിച്ച് മനുഷ്യഭാഷകളുടെ സാർവലൗകികനിയമങ്ങൾ കണ്ടെത്താനാകുമെന്നും ഉള്ള സങ്കല്പത്തിലാണ് പ്രജനകവ്യാകരണം അടിയുറച്ചിരിക്കുന്നത്.
1950-കൾക്കൊടുവിൽ, അമേരിക്കൻ ചിന്തകനും ഭാഷാശാസ്ത്രജ്ഞനുമായ നോം ചോംസ്കിയുടെ രചനകളിലാണ് പ്രജനകവ്യാകരണത്തിന്റെ പിറവി എന്നു പൊതുവേ കരുതപ്പെടുന്നു.
എങ്കിലും ഈ ഭാഷാശാസ്ത്രശാഖയ്ക്ക് സഹസ്രാബ്ദങ്ങളുടെ പഴക്കമുണ്ടെന്ന് ചോംസ്കി തന്നെ സൂചിപ്പിച്ചിട്ടുണ്ട്.
2001-ൽ കൊൽക്കത്തയിൽ നടത്തിയ ഒരു പ്രഭാഷണത്തിൽ, ആധുനികമായ അർത്ഥത്തിലുള്ള ആദ്യത്തെ പ്രജനകവ്യാകരണം പൊതുവർഷാരംഭത്തിനു മുൻപ് അഞ്ചാം നൂറ്റാണ്ടിൽ ഭാരതത്തിൽ ജീവിച്ചിരുന്ന പാണിനിയുടെ അഷ്ടാധ്യായി ആയിരുന്നെന്ന് അദ്ദേഹം അഭിപ്രായപ്പെട്ടു.
ഈ വിഷയത്തിൽ ചോംസ്കിയുടെ ആദ്യസിദ്ധാന്തങ്ങൾ "രചനാന്തരണ വ്യാകരണം" (transformational grammar) എന്നറിയപ്പെട്ടിരുന്നു.
ഭാഷാവിഷയകമായ  ചോംസ്കിയുടെ പിൽക്കാലസിദ്ധാന്തങ്ങളുടെ പൊതുസൂചകം എന്ന നിലയിൽ ഈ പേര് ഇന്നും ഉപയോഗിക്കപ്പെടുന്നു.
പ്രജനകവ്യാകരണത്തിന്റെ പരസ്പരം മത്സരിക്കുന്ന ഒട്ടേറെ പാഠഭേദങ്ങൾ ഭാഷാശാസ്ത്രത്തിൽ ഇപ്പോൾ നിലവിലുണ്ട്.
ചോംസ്കിയുടെ  ഇപ്പോഴത്തെ നിലപാട്, "പരിമിതപദ്ധതി" (Minimalist program) എന്ന പേരിൽ അറിയപ്പെടുന്നു.
അവലംബം ↑ ജെനറേറ്റീവ് ഗ്രാമർ , പ്രിൻസ്റ്റൻ യൂണിവേഴ്സിറ്റി ↑ ബ്രിട്ടാനിക്ക വിജ്ഞാനകോശത്തിലെ ലേഖനം ↑ 2001 ഡിസംബർ 8-21-ലെ ഫ്രണ്ട്‌ലൈൻ മാസികയിലെ കവർ സ്റ്റോറി, "An event in Kolkata"
പ്രജാ സോഷ്യലിസ്റ്റ് പാർട്ടി ഇംഗ്ലീഷ് വിലാസം https://ml.wikipedia.org/wiki/Praja_Socialist_Party ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂലൈ മുതൽ തുടരുന്നു.
1952 മുതൽ 1972 വരെ ഇന്ത്യയിൽ ഉണ്ടായിരുന്ന രാഷ്ട്രീയ കക്ഷിയാണ് പ്രജാ സോഷ്യലിസ്റ്റ് പാർട്ടി .
ജയപ്രകാശ് നാരായൺ , നരേന്ദ്ര ദേവ ബസാവൻ സിങ് എന്നിവർ നയിച്ച സോഷ്യലിസ്റ്റ് പാർട്ടി , ജെ.ബി. കൃപലാനി നയിച്ച കിസാൻ മസ്ദൂർ പ്രജ പാർട്ടിയുമായി ലയിച്ചാണ് "പ്രജാ സോഷ്യലിസ്റ്റ് പാർട്ടി" രൂപം കൊള്ളുന്നത്.
അവലംബം ↑ Braunthal, Julius (ed).
Yearbook of the International Socialist Labour Movement .
London: Lincolns-Prager International Yearbook Pub.
Co, 1960.
p. 38 ↑
പ്രജാപതി ഇംഗ്ലീഷ് വിലാസം https://ml.wikipedia.org/wiki/Prajapati
ഹിന്ദു വിശ്വാസപ്രകാരം ആദിമഹാരാജാവാണ്  ' പ്രജാപതി'.
നിരവധി പ്രജാപതിമാർ ഉണ്ടെങ്കിലും ലോക്പാലകന്മാരെയാണ് പ്രജാപതി എന്നതുകൊണ്ട് ഉദ്ദേശിക്കുന്നത് .
നിരവധി പ്രജാപതിമാരിൽ ഒരാളാണ് ദക്ഷപ്രജാപതി ..
ഋഗ്വേദത്തിലും യജുർവേദത്തിലും പ്രജാപതി എന്ന പേരിൽ അറിയപ്പെടുന്നത് ലോകസൃഷ്ടാവായ വിശ്വകർമ്മാവാണ് (ബ്രഹ്മാവ്).
എന്നാൽ പുരുഷസൂക്തത്തിൽ വിഷ്ണുവിന്റെ പേര് പറയുന്നില്ലെങ്കിലും പ്രജാപതിയായി വിഷ്ണുവിനെയാണ് ഇപ്പോൾ ചിത്രീകരിക്കുന്നത്.
എന്നാൽ എല്ലാ പുരാണങ്ങളിലും പ്രജാപതി എന്ന പേരിൽ അറിയപ്പെടുന്ന ദേവനാണ് ഭൗവ്വനവിശ്വകർമ്മാവ്.
(മഹാനാം വിശ്വകർമ്മാവ് മഹാശില്പി പ്രജാപതി)
സൃഷ്ടികർമ്മത്തിനായി തന്നെ സഹായിക്കുവാൻ പ്രജാപതിയായ ബ്രഹ്മാവ് സൃഷ്ടിച്ച പത്ത് ദേവന്മാരാണ് മറ്റു പ്രജാപതികൾ.
മരീചി അത്രി അംഗിരസ്സ് പുലസ്ത്യൻ പുലഹൻ കൃതൻ വസിഷ്ഠൻ ദക്ഷൻ ഭൃഗു നാരദൻ
മഹാഭാരതത്തിൽ 14 പ്രജാപതികളെ കുറിച്ച് പറയുന്നുണ്ട്.
ദക്ഷൻ പ്രചേതസ് പുലഹൻ മരീചി കശ്യപൻ ഭൃഗു അത്രി വസിഷ്ഠൻ ഗൗതമൻ അംഗിരസ്സ് പുലസ്ത്യൻ കൃതൻ പ്രഹ്ലാദൻ കർദ്ദമൻ
വെട്ടം മണിയുടെ "പുരാണിക് എൻസൈക്ലോപീഡിയ" യിൽ പ്രജാപതികൾ 21 പേരാണ്.
ബ്രഹ്മാവ് രുദ്രൻ മനു ദക്ഷൻ ഭൃഗു ധർമ്മൻ തപൻ യമൻ മരീചി അംഗിരസ്സ് അത്രി പുലസ്ത്യൻ പുലഹൻ കൃതൻ വസിഷ്ഠൻ പ്രഹ്ലാദൻ സൂര്യൻ ചന്ദ്രൻ കർദ്ദമൻ ക്രോദ്ധൻ വിക്രിതൻ അവലംബം ↑ [[Hindu Mythology, Vedic and Puranic, by W.J. Wilkins,1900,p.96] http:/ / www.
mamandram.
org/ magazine/ 2008/ 10/ vishvakarma-architect-of-the-gods/ Puranic Encyclopedia,Vettam Mani, Indological Publishers Booksellers, Delhi, 1975.
പ്രചിതകം
പ്രചിതകം മലയാള ഭാഷയിലെ ഒരു വൃത്തമാണ്.
ലക്ഷണം “ പ്രചിതകമതിനു പേർ നദ്വയത്തിന്നുശേഷം
യകാരങ്ങളേഴിങ്ങു ചേർക്കുന്നതായാൽ ” അവലംബം ↑ വൃത്തമ‍‍ഞ്ജരി ഏ.
പ്രച്വാപ് ഖിരി ഖാൻ പ്രവിശ്യ
പ്രച്വാപ് ഖിരി ഖാൻ , തായ്ലന്റിലെ പടിഞ്ഞാറൻ പ്രവിശ്യകളിലൊന്നാണ്.
മലയൻ ഉപദ്വീപിന്റെ വടക്കൻ ഭാഗത്ത് ബാങ്കോക്കിന് ഏകദേശം 240 കിലോമീറ്റർ (150 മൈൽ) തെക്കായി ഇതു സ്ഥിതിചെയ്യുന്നു.
പ്രവിശ്യയുടെ പടിഞ്ഞാറു ഭാഗത്ത് മ്യാൻമറിലെ തനിന്താരി മേഖലയാണ് അതിർത്തി.
പ്രച്വാപ് ഖിരി ഖാൻ പ്രവിശ്യയുടെ ആകെ വിസ്തീർണ്ണം 6,367 ചതുരശ്ര കിലോമീറ്റർ (2,458 ചതുരശ്ര മൈൽ) ആണ്.
മലയൻ ഉപദ്വീപിനെ ഏഷ്യൻ പ്രധാന കരയുമായി ബന്ധിപ്പിക്കുന്ന ക്രാ ഇസ്തുമസിലാണ് ഈ പ്രവിശ്യ സ്ഥിതിചെയ്യുന്നത്.
തായ്ലാന്റിലെ ഏറ്റവും വീതികുറഞ്ഞ പ്രദേശമായ ഈ പ്രവിശ്യയുടെ തായ്ലാന്റ് ഉൾക്കടൽ മുതൽ മ്യാൻമർ അതിർത്തിയോടു ചേർന്നുള്ള ടെനസെറിം കുന്നുകൾവരെ വെറും 13 കിലോമീറ്റർ (8.1 മൈൽ) മാത്രമാണ്.
ഭൂമിശാസ്ത്രപരമായി, സമുദ്രനിരപ്പിൽ നിന്നുള്ള ഉയരം 1,200 മീറ്റർ (3,900 അടി) വരെയായി വ്യത്യാസപ്പെട്ടിരിക്കുന്ന പ്രച്വാപ് ഖിരി ഖാൻ പ്രദേശം ഒരു മിത സമതല പ്രദേശമാണ്.
വടക്കുകിഴക്കൻ, മദ്ധ്യ പടിഞ്ഞാറൻ മേഖലകളിൽ പരമാവധി ഉയരം കാണപ്പെടുന്നുണ്ട്, ഇത് പ്രവിശ്യയുടെ ഏകദേശം 30 ശതമാനം ഭാഗം വരുന്നു.
ഫ്രായ നഖോൺ ഗുഹക്കുള്ളിൽ കുഹാ കരുഹാസ് പവിലിയൻ (ഖാവോ സാം റോയി യോട്ട് ദേശീയോദ്യാനം).
തായ്ലാന്റ് ഉൾക്കടലിന്റെ നീളമേറിയ തീരത്ത് നിരവധി മണൽ ബീച്ചുകൾ നിലനിൽക്കുന്നുണ്ട്.
ഹുവാ ഹിൻ എന്ന ബീച്ച് അതിപ്രശസ്തമാണ്.
രാജാവ് പ്രജാധിപോക്ക് (രാമ VII) ഇവിടെ ഒരു വേനൽക്കാല രാജധാനി പണി കഴിപ്പിച്ചതുമുതലാണ് ഇതു ഒരു ജനപ്രിയമായ ഒരു റിസോർട്ടായി മാറിയത്.
തീരത്തു നിന്ന് ഭൂമി ദ്രുതഗതിയിൽ ഉയർ‍ന്ന് മ്യാന്മറുമായി അതിർത്തി പങ്കിടുന്ന ടെനാസെറിം മല കളിലെത്തുന്നു.
അതിന്റെ ഇടുങ്ങിയ നീർത്തടം കാരണമായി പ്രവിശ്യയിലെ നദികളെല്ലാം ചെറുതാണ്.
വടക്കു ദിശയിലുള്ള പ്രാൺബുരി നദി മാത്രമാണ് പ്രാധാന്യമുള്ളത്.
വീതികുറഞ്ഞ നദീതീരത്ത്, പ്രവിശ്യയിലെ നദികൾ എല്ലാം ചെറുതാണ്.
ചെറു നദികളിലൊന്നാണ് ക്ലോങ് കൂയി.
തായ്ലാന്റിലെ ഏറ്റവും വലിയ ശുദ്ധജല ചതുപ്പുകളെ സംരക്ഷിക്കുവാനായി 1966 ൽ ഖോവോ സാം റോയി യോട്ട് ദേശീയോദ്യാനം സ്ഥാപിക്കപ്പെട്ടു.
ഈ ദേശീയോദ്യനാനത്തിൽ കുറച്ച് കണ്ടൽ വനങ്ങൾ, വേലിയേറ്റസമയത്ത്‌ ചെളി അടിഞ്ഞുണ്ടാകുന്ന നദീമുഖപ്പരപ്പ്‌ എന്നിവയുണ്ട്.
ദേശീയോദ്യാനത്തിന്റെ സാന്നിദ്ധ്യമുണ്ടായിട്ടും ഇവിടെയുള്ള മിക്ക ചതുപ്പുനിലങ്ങളും ചെമ്മീൻ കൃഷിപ്പാടങ്ങളായി മാറിയിട്ടുണ്ട്.
രാജാവ് രാമ V ന്റെ  ഭരണകാലത്തെ പ്രച്വാപ് ഒരു തീരദേശ റിസോർട്ടായി മാറിയിരുന്നു.
രാജാവ് രാമ II ന്റെ ഭരണകാലത്ത്, ഐ റോം കനാൽ മുഖത്ത് മുവാങ് ബാങ് നാങ് എന്നപേരിൽ  ഒരു പുതിയ നഗരം സ്ഥാപിച്ചു.
ചരിത്രം പ്രച്വാപ് ഖിരി ഖാൻ സിറ്റി ഹാൾ.
1767 ൽ അയുത്തായ രാജാവംശത്തിന്റെ പതനത്തിനു ശേഷം ഉപേക്ഷിക്കപ്പെട്ടതിനെത്തുടർന്ന് 1845 ൽ മുവാങ് നാ രാങ് നഗരം പുനർനിർമ്മിക്കപ്പെട്ടു.
റോൺ നദീ മുഖത്തു പുനർനിർമ്മിച്ച നഗരം ഈ നഗരം "പർവ്വതനിരയിലെ നഗരം" എന്നർഥമുള്ള "പ്രച്വാപ് ഖിരി ഖാൻ" എന്ന പേരിലാണ് അറിയപ്പെടുന്നത്.
രാജാവ് മോങ്കുട്ട് , ബാങ് നാങ്റോം , കൂയി ബുരി , ഖ്ലോങ് വാൻ എന്നീ മൂന്ന് നഗരങ്ങളിലെ ജനങ്ങളെ കൂട്ടിച്ചേർത്ത് പുനർനിർമിച്ച നഗരത്തിൽ അവരെ കുടിയിരുത്തി.
അതേ സമയംതന്നെ, തായ്ലാന്റ് ഉൾക്കടലിന് എതിർ വശത്തുള്ള കോഹ് കോങ് എന്ന ഒരു നഗരത്തിന് അദ്ദേഹം പ്രചണ്ട ഖിരി ഖെറ്റ് എന്നു പുനർനാമകരണം ചെയ്തിരുന്നു.
കോഹ് കോങ് ഇപ്പോൾ കമ്പോഡിയയുടെ പ്രവിശ്യയാണ്.
1868 ൽ, രാജാവ് മോങ്കുട്ട്,   ആഗസ്റ്റ് 18-നു താൻ പ്രവചിച്ചിരുന്ന ഒരു സൂര്യഗ്രഹണം കാണുന്നതിനായി വിദേശത്തുള്ള അതിഥികളെ പ്രവിശ്യയിലേയ്ക്കു ക്ഷണിച്ചിരുന്നു.
സാം റോയി യോട്ടിന് സമീപത്തുള്ള ചതുപ്പിലെ ഒരു നിരീക്ഷണ കേന്ദ്രത്തിൽ നിന്ന് വിശിഷ്ടാതിഥികൾ ഇതു നിരീക്ഷിച്ചിരുന്നു.
അദ്ദേഹത്തിനു മലേറിയ പിടിപെടുകയും, ഒക്ടോബർ ഒന്നിന് മരണമടയുകയും ചെയ്തു.
അവലംബം ↑ ↑ ↑ ↑ Geography of Thailand Archived 2009-11-15 at the Wayback Machine .
പ്രയോഗമഞ്ജരി ഇംഗ്ലീഷ് വിലാസം https://ml.wikipedia.org/wiki/Prayogamanjari
കേരളത്തിലെ  പ്രാചീനമായ ഒരു തന്ത്ര ഗ്രന്ഥമാണ് പ്രയോഗമഞ്ജരി .
മഞ്ജരി എന്ന പേരിലും ഈ കൃതി അറിയപ്പെടുന്നു .
ശൈവാഗമങ്ങളുടെ സംക്ഷേപമാണു് മഞ്ജരി.
ഇതിന്റെ രചനാകാലം ക്രിസ്തുവിനു പിൻപ് പത്താമത്തേയോ പതിനൊന്നാമത്തേയോ ശതകത്തിൽ ആയിരിക്കുമെന്നു് ഉള്ളൂർ ഉദ്ദേശിക്കുന്നു.
പതിന്നാലാം ശതകത്തിൽ ജിവിച്ചിരുന്ന വില്വമംഗലത്തു സ്വാമിയാരുടെ ഗുരുനാഥനാണെന്നു് ഊഹിക്കാവുന്ന ഈശാനഗുരുദേവൻ അദ്ദേഹത്തിന്റെ ʻപദ്ധതിʼ എന്ന തന്ത്രഗ്രന്ഥത്തിൽ പല അവസരങ്ങളിലും ഈ കൃതിയിൽനിന്നു ശ്ലോകങ്ങളും മറ്റും പ്രാക്തനപ്രമാണരൂപത്തിൽ ഉദ്ധരിക്കുന്നുണ്ട്.
രവി എന്നൊരു നമ്പൂരിയാണ് ഇതിന്റെ രചയിതാവെന്നും അദ്ദേഹത്തിന്റെ പിതാമഹൻ ഭവത്രാതനും പിതാവു് അഷ്ടമൂർത്തിയും ആയിരുന്നു എന്നും ഈ കൃതിയിലുണ്ട്.
ആകെ ഇരുപത്തൊന്നു പടലങ്ങളാണു് ഈ ഗ്രന്ഥത്തിൽ അടങ്ങിയിരിയ്ക്കുന്നതു്.
പ്രയോഗമഞ്ജരിയുടെ വിസ്തൃതവും മർമ്മസ്‌പൃക്കുമായ ഒരു വ്യാഖ്യാനമാണു് പ്രദ്യോതം .
നാരായണന്റെ പുത്രനായ ത്രിവിക്രമൻ എന്നൊരു നമ്പൂരിയാണു് അതിന്റെ രചയിതാവെന്നു ഉള്ളൂർ കേരള സാഹിത്യ ചരിത്രത്തിൽ പറയുന്നു.
അവലംബം ↑ സംസ്കൃതസാഹിത്യം (വീണ്ടും തുടർച്ച), സായാഹ്ന ↑
പ്രയുക്ത കലകൾ ഇംഗ്ലീഷ് വിലാസം https://ml.wikipedia.org/wiki/Applied_arts വ്യാവസായിക രൂപകൽപ്പനയുടെ ഉദാഹരണങ്ങൾ വാസ്തുവിദ്യയുടെ ഉദാഹരണങ്ങൾ മെറ്റൽ വർക്കുകളുടെ ഉദാഹരണങ്ങൾ സെറാമിക് ആർട്ടിന്റെ ഉദാഹരണങ്ങൾ ഫാഷന്റെ ഉദാഹരണങ്ങൾ ഫർണിച്ചറുകളുടെ ഉദാഹരണങ്ങൾ ഗ്ലാസ് വെയറുകളുടെ ഉദാഹരണങ്ങൾ
ദൈനംദിന ഉപയോഗത്തിലുള്ളതും, അടിസ്ഥാനപരമായി പ്രായോഗികവുമായ വസ്തുക്കളിൽ രൂപകൽപ്പനയിലൂടെയോ അലങ്കാര പണികളിലൂടെയോ മനോഹരമാക്കുന്ന എല്ലാ കലകളെയും വിശേഷിപ്പിക്കുന്ന വാക്കാണ് അപ്ലൈഡ് ആർട്ട് അഥവാ പ്രയുക്ത കലകൾ .
അതേസമയം പ്രായോഗികമായി ഉപയോഗമില്ലാത്ത വസ്തുക്കളെ ഉൽ‌പാദിപ്പിക്കുന്നവയാണ് സുന്ദരകലകൾ അല്ലെങ്കിൽ ഫൈൻ ആർട്ട് എന്ന വാക്ക് കൊണ്ട് ഉദ്ദേശിക്കുന്നത്.
പ്രായോഗിക തലത്തിൽ ഇവ രണ്ടും പലപ്പോഴും ഇഴചേർന്ന് വരാറുണ്ട്.
അപ്ലൈഡ് ആർട്ടുകൾ പ്രധാനമായും അലങ്കാര കലകളുമായി ഓവർലാപ്പ് ചെയ്യുന്നു, കൂടാതെ പ്രായോഗിക കലയുടെ ആധുനിക നിർമ്മാണത്തെ സാധാരണയായി രൂപകല്പന അഥവാ ഡെസൈൻ എന്ന് വിളിക്കുന്നു.
പ്രയുക്ത കലകളുടെ ഉദാഹരണങ്ങൾ: വ്യാവസായിക രൂപകൽപ്പന - വൻതോതിൽ ഉൽ‌പാദിപ്പിക്കുന്ന വസ്തുക്കൾ.
വാസ്തുവിദ്യ - ഒരു മികച്ച കലയായി കണക്കാക്കപ്പെടുന്നു.
സെറാമിക് ആർട്ട് ഓട്ടോമോട്ടീവ് ഡിസൈൻ ഫാഷൻ ഡിസൈൻ കലിഗ്രഫി ഇന്റീരിയർ ഡിസൈൻ ഗ്രാഫിക് ഡിസൈൻ കാർട്ടോഗ്രാഫിക് (മാപ്പ്) ഡിസൈൻ കലാ പ്രസ്ഥാനങ്ങൾ
കൂടുതലായും പ്രയുക്ത കലകളിൽ പ്രവർത്തിക്കുന്ന കലാ പ്രസ്ഥാനങ്ങളിൽ ഇനിപ്പറയുന്നവ ഉൾപ്പെടുന്നു: ആർട്ട് നോവിയോ ആർട്ട് ഡെക്കോ ആർട്ട് ആൻഡ് ക്രാഫ്റ്റ്സ് മൂവ്മെൻറ് ബവ്ഹൌസ് പ്രൊഡക്റ്റിവിസം
ഇവ കൂടാതെ, പ്രധാന കലാ ശൈലികളായ നിയോക്ലാസിസിസം , ഗോതിക് എന്നിവയും സുന്ദരകല, പ്രയുക്ത കല അല്ലെങ്കിൽ അലങ്കാര കലകളെ ഉൾക്കൊള്ളുന്നു.
ഇതും കാണുക ആർട്ട് ഫോർ ആർട്ട്സ് സേക്ക് ഡിസൈൻ മ്യൂസിയം സുന്ദരകലകൾ ശില്പകല ചിത്രകല പരാമർശങ്ങൾ കൂടുതൽ വായനയ്ക്ക് ഡോർമർ, പീറ്റർ (എഡി. ), ദി കൾച്ചർ ഓഫ് ക്രാഫ്റ്റ് , 1997, മാഞ്ചസ്റ്റർ യൂണിവേഴ്സിറ്റി പ്രസ്സ്, ISBN 0719046181 , 9780719046186, ഗൂഗിൾ ബുക്കുകൾ
പ്രയുത് ചാൻ ഒ ച ഇംഗ്ലീഷ് വിലാസം https://ml.wikipedia.org/wiki/Prayuth_Chan-ocha
തായ്‌ലൻഡിലെ പ്രധാനമന്ത്രിയാണ് പ്രയുത് ചാൻ ഒ ച .
പട്ടാളത്തലവനായിരുന്ന പ്രയുത് എതിരില്ലാതെയാണ് 2014 ൽ പ്രധാനമന്ത്രിയായി തിരഞ്ഞെടുക്കപ്പെട്ടത്.
തായ്‌ലൻഡിൽ തെരഞ്ഞെടുപ്പിലൂടെ അധികാരത്തിലെത്തിയ യിങ്‌ലുക്ക് ഷിനവത്ര മന്ത്രിസഭയെ 2014 മെയ് മാസത്തിൽ പട്ടാളം അട്ടിമറിച്ചിരുന്നു.
ഈ അട്ടിമറിയുടെ സൂത്രധാരനെന്നു കരുതപ്പെടുന്ന പ്രയുതായിയിരുന്നു പട്ടാളഭരണം രൂപവത്കരിച്ച നിയമസഭയിലെ ഏക പ്രധാനമന്ത്രിസ്ഥാനാർഥി.
പ്രധാനമന്ത്രിപദവിക്കൊപ്പം പട്ടാളത്തലവനെന്ന സ്ഥാനവും ഇദ്ദേഹം നിലനിർത്തിയിട്ടുണ്ട്.
അവലംബം ↑ {{ cite web }} : URL–wikilink conflict ( help ) പുറം കണ്ണികൾ പ്രയുത് ചാൻ ഒ ച എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പ്രയോഗ ഗണിതം ഇംഗ്ലീഷ് വിലാസം https://ml.wikipedia.org/wiki/Applied_Mathematics
വ്യവസായം,ബിസിനസ്‌,എഞ്ചിനിയറിങ്ങ്, സാങ്കേതികവിദ്യ,ശാസ്ത്രം തുടങ്ങിയ മേഖലകളിലെ ഗണിതത്തിന്റെ രീതികളുടെ ഉപയോത്തെ കുറിച്ച് പഠിക്കുന്ന ഒരു ഗണിത ശാസ്ത്ര ശാഖയാണ് പ്രയോഗ ഗണിതം.
പ്രയോജകക്രിയ
ക്രിയക്ക് സ്വയം അർത്ഥം നൽകാൻ കഴിയാത്ത ക്രിയകളെ പ്രയോജക ക്രിയ എന്ന് മലയാളവ്യാകരണത്തിൽ പറയുന്നു.
ഇത്തരം ക്രിയകളുടെ പ്രധാനപ്രത്യേകത എന്തെന്നാൽ , ഇവ സാധാരണ പരപ്രേരണയാൽ നടത്തപ്പെടുകയാണ്‌ ചെയ്യുന്നത്.
ഇത്തരം ക്രിയകളുടെ അവസാനം ആര് എന്ന ചോദ്യത്തിന്‌ ഉത്തരം ആവശ്യമായി വരുന്നു.
പരപ്രേരണയില്ലാതെ നടത്തപ്പെടുന്ന ക്രിയകളെയാണ്‌ കേവലക്രിയ എന്നു പറയുന്നത്.
പഠിപ്പിക്കുന്നു, നടത്തുന്നു, കിടത്തുന്നു, ഉറക്കുന്നു, ഓടിക്കുന്നു, വളർത്തുന്നു, ചാടിക്കുന്നു
മേൽ‌പ്പറഞ്ഞവ പ്രയോജക ക്രിയകൾക്ക് ചില ഉദാഹരണങ്ങളാണ്‌.
കൂടുതൽ അറിവിന്‌ ക്രിയ കേവലക്രിയ
പ്രയോജനകലകൾ ഇംഗ്ലീഷ് വിലാസം https://ml.wikipedia.org/wiki/Useful_Arts
കലകളെ പ്രയോജനകലകളെന്നും സുന്ദരകലകളെന്നും രണ്ടായി തിരിച്ചിരിക്കുന്നു.
മനുഷ്യരുടെ ബാഹ്യജീവിതത്തിനു പ്രയോജനപ്പെടുന്ന കലകളാണു പ്രയോജനകലകൾ .
ഭവനനിർമ്മാണം, പട്ടണങ്ങളുടെ നിർമ്മാണം, വാഹനനിർമ്മാണം മുതലായവയൊക്കെ പ്രയോജനകലകളിൽ ഉൾപ്പെടുന്നു.
മനുഷ്യരുടെ ജീവിതഗതിയെ സ്വാധീനിക്കുന്നവയാണു പ്രയോജനകലകൾ.
മനുഷ്യരുടെ ബാഹ്യജീവിതത്തിനു പ്രയോജനപ്പെടുന്ന കലകളാണു പ്രയോജനകലകൾ.
ഭവനനിർമ്മാണം, പട്ടണങ്ങലുടെ നിർമ്മാണം, വാഹനങ്ങളുടെ നിർമ്മാണം മുതലായവയൊക്കെ പ്രയോജനകലകളിൽ പെടുന്നു.
മനുഷ്യരുടെ ജീവിതഗതിയെ സ്വീധീനിക്കുന്നവ കൂടിയാണിത്.
പ്രയോജനവാദം ഇംഗ്ലീഷ് വിലാസം https://ml.wikipedia.org/wiki/Utilitarianism
ശരിയായ മാർഗ്ഗം ഏറ്റവും പ്രയോജനകരമായതും യാതനയും കുറവുകളും കഴിയുന്നത്ര ഒഴിവാക്കുന്നതുമാണെന്ന നൈതിക സിദ്ധാന്തത്തെയാണ് പ്രയോജനവാദം (യൂട്ടാലിറ്റേറിയനിസം) എന്ന് വിളിക്കുന്നത്.
ക്ലാസിക്കൽ യൂട്ടാലിറ്റേറിയനിസത്തിന്റെ രണ്ടു പ്രധാന പ്രയോക്താക്കൾ ജെറേമി ബെന്ഥാം , ജോൺ സ്റ്റുവർട്ട് മിൽ എന്നിവരാണ്.
തീരുമാനമെടുക്കുവാൻ ഒരാളെ സഹായിക്കുന്ന മാർഗ്ഗമാണിതെന്ന് ഏറ്റവും ലഘുവായി പറയാവുന്നതാണ്.
പ്രയോജനവാദത്തിൽ ഒരു പ്രവൃത്തിയുടെ നൈതികമായ ഗുണം അതിന്റെ അനന്തരഫലങ്ങളിൽ നിന്നാണ് തീരുമാനിക്കപ്പെടുന്നത്.
ശരിക്കും സംഭവിച്ച ഫലങ്ങൾ, മുൻകൂട്ടിക്കണ്ടവ, നടപ്പിൽ വരണമെന്നുദ്ദേശിച്ചവ എന്നീ ഉപവിഭാഗങ്ങൾക്ക് എന്തുമാത്രം ഊന്നൽ കൊടുക്കണം എന്നതുസംബന്ധിച്ച് അഭിപ്രായ ഐക്യമില്ല.
ജൂളിയുടെ കുറിപ്പുകൾ അവലംബം Habib, Allen (2008), Promises , in the Stanford Encyclopedia of Philosophy .
{{ cite journal }} : Cite journal requires | journal= ( help ) {{ cite book }} :  CS1 maint: extra punctuation ( link ) കൂടുതൽ വായനയ്ക്ക് Cornman, James, et al. Philosophical Problems and Arguments - An Introduction , 4th edition Indianapolis, IN: Hackett Publishing Co., 1992.
Glover, Jonathan, Causing Death and Saving Lives , Penguin Books, 1977.
A good example of a broadly utilitarian approach.
See esp. the last two chapters on war and moral distance.
Harwood, Sterling, "Eleven Objections to Utilitarianism," in Louis P. Pojman, ed.
, Moral Philosophy: A Reader, Indianapolis, IN: Hackett Publishing Co., 2003, and in Sterling Harwood, ed.
, Business as Ethical and Business as Usual, Wadsworth Publishing Co., 1996, Chapter 7.
Martin, Michael, "A Utilitarian Kantian Principle," Philosophical Studies, (with H. Ruf), 21, 1970, pp. 90–91.
Silverstein, Harry S. A Defence of Cornman's Utilitarian Kantian Principle , Philosophical Studies (Dordrecht u.a.) 23, 212–215.
1972 Singer, Peter.
The Expanding Circle: Ethics and Sociobiology , New York: Farrar, Straus Giroux, 1981.
[ ISBN 0-374-15112-1 ] Stokes, Eric.
The English Utilitarians and India , Clarendon Press, 1963.
[ASIN B0026QQ5GE] Sumner, L. Wayne, Abortion: A Third Way, Princeton, NJ: Princeton University Press .
പുറത്തേയ്ക്കുള്ള കണ്ണികൾ Consequentialism entry by Walter Sinnott-Armstrong in the Stanford Encyclopedia of Philosophy The History of Utilitarianism entry by Julia Driver in the Stanford Encyclopedia of Philosophy Wiki Felicifia , the collaboratively edited encyclopaedia for utilitarians Archived 2012-03-24 at the Wayback Machine .
utilitarian.org FAQ A FAQ on utilitarianism by a Web Site affiliated to David Pearce A Utilitiarian FAQ Archived 2016-03-09 at the Wayback Machine .
, by Ian Montgomerie The English Utilitarians , Volume l by Sir Leslie Stephen The English Utilitarians , Volume ll by Sir Leslie Stephen Utilitarian Philosophers Large compendium of writings by and about the major utilitarian philosophers, both classic and contemporary.
Utilitarianism A summary of classical utilitarianism, and modern alternatives, with application to ethical issues and criticisms Utilitarian Resources Collection of definitions, articles and links.
Primer on the Elements and Forms of Utilitarianism Archived 2008-12-01 at the Wayback Machine .
A convenient summary of the major points of utilitarianism.
International Website for Utilitarianism and Utilitarian Scholar's Conferences and Research Archived 2011-07-17 at the Wayback Machine .
പ്രരോദനം
മഹാകവി കുമാരനാശാൻ എഴുതിയ ഒരു ഖണ്ഡകാവ്യമാണ് പ്രരോദനം .
ആത്മമിത്രവും ഗുരുതുല്യനുമാ‍യിരുന്ന എ.ആർ. രാജരാജവർമ്മയുടെ നിര്യാണത്തെത്തുടർന്നാണ് ആശാൻ വിലാപകാവ്യമായി പ്രരോദനം രചിക്കുന്നത്.
ആശാന്റെ തത്ത്വചിന്താപരമായ വീക്ഷണങ്ങൾ ഏറ്റവും കൂടുതൽ കാണപ്പെടുന്ന കൃതിയായി ഇത് വിലയിരുത്തപ്പെടുന്നു.
ഒരു ക്രിയയുടെ ആകാംക്ഷാപൂർത്തിക്ക് ആവശ്യമുള്ള കാരകങ്ങളിൽ ഏതിന് പ്രാധാന്യം കല്പിക്കുന്നുവോ ആ ക്രിയയ്ക്ക് ആ കാരകത്തിൽ പ്രയോഗം എന്നു പറയുന്നു.
രണ്ടുതരം പ്രയോഗങ്ങളാണ് മലയാളത്തിൽ ഉള്ളത്.
അവ കർത്തരി പ്രയോഗം, കർമ്മണി പ്രയോഗം എന്നിവയാണ്.
കർതൃകാരകത്തിന് പ്രാധാന്യം ഉള്ളത് കർത്തരി പ്രയോഗം.
കർമ്മകാരകത്തിന് പ്രാധാന്യമുളളത് കർമ്മണിപ്രയോഗം.
ഉദാ – രാമൻ രാവണനെ കൊന്നു.
(കർത്തരിപ്രയോഗം) രാവണൻ രാമനാൽ കൊല്ലപ്പെട്ടു (കർമണിപ്രയോഗം) കർത്തരി പ്രയോഗത്തിൽ കർത്താവ് നിർദ്ദേശികാവിഭക്തിയിലും കർമ്മം പ്രതിഗ്രാഹികയിലുമായിരിക്കും.
കർമ്മം നപുംസകമാണെങ്കിൽ നിർദ്ദേശികാരൂപം.
ഉദാ – അവൾ ചെടി വെച്ചു പോലീസ് പ്രതിയെ വെറുതെ വിട്ടു
പ്രയോഗസമുച്ചയം (ഭാഷ)
അഗദതന്ത്രത്തെ അടിസ്ഥാനമാക്കിയുള്ള മലയാളത്തിലെ ഒരു വിഷചികിത്സാഗ്രന്ഥമാണ് പ്രയോഗ സമുച്ചയം .
കൊച്ചി രാജകുടുംബാംഗമായ കൊച്ചുണ്ണി തമ്പുരാനാണ് (1870-1937) പ്രയോഗ സമുച്ചയത്തിന്റെ രചയിതാവ്.
കാലവഞ്ചനം എന്ന പ്രാചീനഗ്രന്ഥത്തിലെ ചിലഭാഗങ്ങൾ ഈ പുസ്തകത്തിൽ ഉൾപ്പെടുത്തിയിട്ടുണ്ട്.
പദ്യരൂപത്തിലാണ് രചന.
പതിനൊന്നു പരിച്ഛേദങ്ങളായിട്ടാണ് അദ്ധ്യായങ്ങളെ വിഭജിച്ചിരിക്കുന്നത്.
പ്രഥമ പരിച്ഛേദത്തിൽ ഇഷ്ടദേവതാ വന്ദനം, സർപ്പോൽപ്പത്തി, പാമ്പു കടിക്കാനുള്ള കാരണം, ദുർദ്ദേശ മർമ്മദേശങ്ങൾ, തുടങ്ങി വിഷമേറ്റാൽ മരിച്ചാലത്തെ ലക്ഷണം വരെ പ്രതിപാദിക്കുന്നു.
പിന്നീടുള്ള പരിച്ഛേദങ്ങളിൽ മൂർഖ, മണ്ഡലി, രാജില ചികിത്സ തുടങ്ങി കീടാദിവിഷങ്ങൾ വരെ പ്രതിപാദിക്കുന്നു.
ദശമ പരിച്ഛേദം, ദൂതലക്ഷണമാണ്.
ഏകാദശ പരിച്ഛേദത്തിൽ കൈവിഷ ചികിത്സ തുടങ്ങിയവയും ഉൾപ്പെടുത്തിയിരിക്കുന്നു.
മന്ത്രങ്ങളും ഔഷധനിർമ്മാണ പ്രമാണവും ഉൾപ്പെടുത്തിയിട്ടില്ല.
പുത്തേഴത്ത് രാമമേനോനാണ് അവതാരിക എഴുതിയിരിക്കുന്നത്.
ചിലഭാഗത്ത് ഉദ്ധരണിയിൽ യോഗങ്ങൾ എഴുതിയിരിക്കുന്നതു കാണാം.
അവ സ്വന്തം ചികിത്സയിൽ ഉപയോഗിച്ചുറപ്പു വരുത്തിയവാണ്.
കേരളീയ വിഷചികിത്സയിൽ ഭൂരിപക്ഷവും ആധികാരിക ഗ്രന്ഥമായി സൂക്ഷിക്കുന്നു ഈ പുസ്തകം.
ക്രിയാകൗമുദി- വി എം കുട്ടികൃഷ്ണമേനോൻ
ബാലചന്ദ്രൻ (വിവക്ഷകൾ)
ബാലചന്ദ്രൻ എന്ന പേരിൽ നിരവധി വ്യക്തികളുണ്ട്.
ബാലചന്ദ്രൻ ചുള്ളിക്കാട് - മലയാള കവി, അഭിനേതാവ് പി. ബാലചന്ദ്രൻ - നാടകകൃത്ത്, തിരക്കഥാകൃത്ത്, ചലചിത്ര നടൻ, അഭിനേതാവ് ബാലചന്ദ്രൻ വടക്കേടത്ത് - മലയാളത്തിലെ പ്രമുഖ എഴുത്തുകാരൻ, സാമൂഹിക പ്രവർത്തകൻ ടി.കെ. ബാലചന്ദ്രൻ - ചലച്ചിത്ര നടൻ, തിരക്കഥാകൃത്ത്, ചലചിത്ര നിർമ്മാതാവ് വിംസി ( വി.എം. ബാലചന്ദ്രൻ ) - പത്രപ്രവർത്തകൻ (കായിക വാർത്താ ലേഖകൻ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ബാലചന്ദ്രൻ വടക്കേടത്ത് ഇംഗ്ലീഷ് വിലാസം https://ml.wikipedia.org/wiki/Balachandran_vadakedath ബാലചന്ദ്രൻ വടക്കേടത്ത്
മലയാളത്തിലെ ഒരു എഴുത്തുകാരനും സാംസ്കാരിക പ്രവർത്തകനുമാണ് ബാലചന്ദ്രൻ വടക്കേടത്ത് .
1955 -ൽ തൃശ്ശൂർ ജില്ലയിലെ നാട്ടികയിൽ ജനനം.
കേരള കലാമണ്ഡലം സെക്രട്ടറിയായി പ്രവർത്തിച്ചു .
കേരള സാഹിത്യ അക്കാദമി വൈസ് പ്രസിഡന്റ്‌ ആയി പ്രവർത്തിച്ചിരുന്നു.
വിശ്വമലയാള മഹോത്സവത്തിന്റെ  നടത്തിപ്പ് സംബന്ധിച്ചുയർന്ന വിവാദങ്ങളെത്തുടർന്ന് അക്കാദമി വൈസ് പ്രസിഡന്റ് സ്ഥാനത്തു നിന്ന് 2012 ഡിസംബർ 27-നു നീക്കം ചെയ്തു കൃതികൾ വാക്കിന്റെ   സൌന്ദര്യ ശാസ്ത്രം വായനയുടെ ഉപനിഷത്ത് രമണൻ എങ്ങനെ വായിക്കരുത് അർത്ഥങ്ങളുടെ കലഹം ആനന്ദമീമാംസ പുരസ്കാരങ്ങൾ കുറ്റിപ്പുഴ അവാർഡ് ഫാദർ വടക്കൻ അവാർഡ് (ഉത്തരസംവേദന) കാവ്യമണ്ഡലം അവാർഡ് (നിഷേധത്തിന്റെ കല) അവലംബം ↑ ↑
ബാലഗോകുലം ഇംഗ്ലീഷ് വിലാസം https://ml.wikipedia.org/wiki/Balagokulam
1970-കളിൽ കേരളത്തിൽ തുടക്കം കുറിച്ച, രാഷ്ട്രീയ സ്വയംസേവക സംഘത്തിൻ്റെ പ്രോത്സാഹനത്തിൽ പ്രവർത്തിക്കുന്ന  കുട്ടികൾക്കായുള്ള ഒരു സംഘടനയാണ് ബാലഗോകുലം .
ആർഎസ്എസ് പ്രവർത്തകനും വാഗ്മിയും, ചിന്തകനുമായിരുന്ന എം.എ. കൃഷ്ണൻ ആണ് ബാലഗോകുലം എന്ന ആശയം ആദ്യമായി അവതരിപ്പിക്കുന്നത്.
1970 കളുടെ തുടക്കത്തിൽ കേരളത്തിൽ ആണ് ബാലഗോകുലം എന്ന കുട്ടികൾക്കായുള്ള സംഘടന പ്രവർത്തനം തുടങ്ങുന്നത്.
1980 ൽ സംസ്ഥാന വ്യാപകമായ ഒരു സംഘടനയായി മാറിയ ഇത് 1981 ൽ ദേശീയ സാംസ്കാരിക പ്രസ്ഥാനം ആയി രജിസ്റ്റർ ചെയ്തു.
കുട്ടികളെ അവരുടെ സാമൂഹ്യ-ധാർമ്മിക മൂല്യങ്ങളെ വർദ്ധിപ്പിക്കാനും ശ്രീകൃഷ്ണന്റെ ഉപദേശങ്ങൾക്കനുസരിച്ച് സഞ്ചരിച്ചുകൊണ്ട് ജീവിത വിജയം നേടാനും പ്രാപ്തരാക്കുക എന്നതാണ് ഈ സംഘടനയുടെ ലക്ഷ്യമായി പറയുന്നത്.
ദേശീയ ബോധമുള്ള ഒരു തലമുറയെ സൃഷ്ടിക്കുക എന്നതും ലക്ഷ്യമായി പറയുന്നു.
എന്നിരുന്നാലും ഈ സംഘടന പ്രാഥമികമായി ഹിന്ദുമത വിശ്വാസികളായ കുട്ടികളെ ലക്ഷ്യമിട്ടുള്ള സംഘടനയാണ്.
"സർവ്വേ സന്തു നിരാമയാഃ" എന്ന സംസ്കൃത വാക്യമാണ് ബാലഗോകുലത്തിന്റെ ആപ്തവാക്യം.
എല്ലാവരും സന്തോഷത്തോടെ ഇരിക്കട്ടെ എന്നാണ് അതിന്റെ മലയാള പരിഭാഷ.
രാഷ്ട്രീയ സ്വയംസേവക സംഘത്തിന്റെ പ്രോത്സാഹനത്തിൽ പ്രവർത്തിക്കുന്ന ഇതിനെ സംഘപരിവാർ സംഘടനയായി കണക്കാക്കുന്നു.